CELEX: 62021TN0428
Language: da
Date: 2021-07-13 00:00:00
Title: Sag T-428/21: Sag anlagt den 13. juli 2021 — Fursin m.fl. mod ECB

8.11.2021   
            
            
               DA
            
            
               Den Europæiske Unions Tidende
            
            
               C 452/42
            
         
      Sag anlagt den 13. juli 2021 — Fursin m.fl. mod ECB
      (Sag T-428/21)
      (2021/C 452/53)
      Processprog: engelsk
      
         Parter
      
      
         Sagsøgere: Ivan Fursin (Kiev, Ukraine) og seks andre sagsøgere (ved advokat O. Behrends)
      
         Sagsøgt: Den Europæiske Centralbank
      
         Sagsøgernes påstande
      
      
                  —
               
               
                  Sagsøgte tilpligtes at betale økonomisk erstatning for den skade, som sagsøgerne har lidt som følge af sagsøgtes afgørelse om at inddrage Trasta Komercbanka AS’ tilladelse den 11. juli 2016 (meddelt den 13.7.2016).
               
            
                  —
               
               
                  Det fastslås, at den økonomiske skade beløber sig til mindst 25 mio. EUR (1) med tillæg af udligningsrenter fra den 11. juli 2016 og indtil afsigelse af endelig dom i den foreliggende sag samt med tillæg af morarenter fra dommens afsigelse og indtil fuld betaling sker.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat seks anbringender.
      
                  1.
               
               
                  Første anbringende om, at sagsøgte ikke gav behørig meddelelse om afgørelsen om inddragelse af tilladelsen til Trasta Komercbanka AS’ bemyndigede repræsentanter.
               
            
                  2.
               
               
                  Andet anbringende om, at den procedure, der førte til afgørelsen om inddragelse af tilladelsen, ikke sikrede behørig repræsentation af Trasta Komercbanka AS.
               
            
                  3.
               
               
                  Tredje anbringende om, at afgørelsen om inddragelse af tilladelsen er behæftet med flere andre alvorlige uregelmæssigheder.
               
            
                  4.
               
               
                  Fjerde anbringende om, at sagsøgte handlede uden for sit kompetenceområde, da denne traf afgørelsen om inddragelse af tilladelsen, navnlig med hensyn til spørgsmål om hvidvaskning af penge og håndhævelsen af national lovgivning.
               
            
                  5.
               
               
                  Femte anbringende om, at sagsøgte med urette antog, at der var grundlag for at inddrage tilladelsen, og gav en utilstrækkelig begrundelse i denne henseende.
               
            
                  6.
               
               
                  Sjette anbringende om, at sagsøgtes ulovlige adfærd har forvoldt sagsøgerne væsentlig skade, herunder navnlig på grund af likvidationen af Trasta Komercbanka AS.
               
            
         (1)  Beløbet skal tilkendes hver af sagsøgerne i forhold til størrelsen af deres aktiepost i Trasta Komercbanka AS, som fastsat i afgørelsen af 3.3.2016 om inddragelse af tilladelsen.